Referat 18.09.23

Ulstein hotell kl. 19.00-20.00

Intercity Ulstein

Vi var 16 medlemmar frå Herøy Rotary som møtte på Ulstein hotell. Tema var «Kunstig intelligens», eit foredrag av Peder Smart Sefland frå Høgskulen i Volda.

Han meinte at han hadde litt kort tid til rådigheit i forhold til å gå i djupta på KI, men at han skulle prøve å gi oss eit overblikk. KI er alt frå ansiktsgjenkjenning på mobilen din , kommunikasjon med Siri/Alexa, robotstøvsugar, til å styre bilar, skip og jagarfly. Han fortalte om Brain Computer Interface som les hjerneaktivitet slik at ein t.d. kan styre droner, og korleis ein kan bruke dette innan medisin, t.d. ved ALS. Ei anna moglegheit er å identifisere kreftsvulstar. KI kan analysere mønster og avvik i forhold til svindel i bank og forsikring.

KI er i hovudtrekk delt inn i maskinlæring, maskinresonnering og robotikk. Sefland demonstrerte korleis kameraet hans kunne gjenkjenne «Twist»-favorittar med 100 % sikkerheit. Ein kan også bruke det til å kjenne att lydar og posisjonar, t.d. dersom nokon er i ein uvanleg posisjon på ein aldersheim vil det sette i gong ein alarm (t.d. ved fall).

Utviklinga av KI går så fort at kjente forskarar og pionerar innan vitskapen ønskjer ein «time out», ei pause, i utviklinga for å få ei oversikt. Det store spørsmålet er om utviklinga går så fort at menneske mister kontrollen. Her er ein del etiske prinsipp, t.d. at det skal ha nytte, vere ansvarleg og vere innanfor personvern, men det er nok ikkje alle interesserte som følgjer desse rtningslinene.

Presentasjonen var veldig interessant og gav eit bilete på dei utrulege moglegheitene KI har innan for medisin, teknologi og anna, men også farene ved å miste kontrollen over utviklinga.

Ingunn Pettersen

referent